József Etelka
József Etelka (Budapest, 1903. március 22. – Budapest, 2004. április 3.) József Attila nővére, József Jolán húga; Makai Ödön harmadik felesége.

Élete 
1903. március 22-én született. Édesapja József Áron, édesanyja: Pőcze Borbála. Gyermekkorában a család sok helyen lakott (Soroksári út, Szvetanay utca, Gát utca, Ferenc tér, Páva utca, Haller utca). Öcsödön Attilával együtt nevelőszülőkhöz került.

1918 júliusában Attilával együtt Makai Ödön ügyvéd segítségével, a Károly király gyermeknyaraltatási akció keretében Abbáziában üdült.

Makai Ödön József Etelkát 1931. december 26-án vette el feleségül Budapesten. Megegyezés szerint három gyermekük született, köztük Makai Péter rendező-díszlettervező. Az anya református vallását követte.

Öccse Etelkáról mintázta meg a Betlehemi királyok pironkodó Máriáját. József Attila a nővérét – annak gyermekei születésekor – verssel köszöntötte.

A százegy esztendőt megért József Etelka volt a költő hagyatékának gondozója.

Kitüntetése 
 A Magyar Köztársasági Érdemrend lovagkeresztje (2003)

Jegyzetek

Források 
 Elhunyt József Etelka, József Attila nővére (ujszo.com, 2004. április 5.)
 Torma Zsuzsanna: József Etelka - Napkorong

További információk 
 Valachi Anna: Világhiány, sorscsere, játék, alkotás - A József-testvérek szenvedély motiválta életstratégiái 
 PIM interjú (1973)
 József Attila, József Etelka és József Jolán - Digitális Képarchívum
 József Attila, József Etelka, József Jolán és Makai Péter sírja

1903-ban született személyek
2004-ben elhunyt személyek
Budapesten született személyek
Magyar nők
Református magyarok
Századik életévüket betöltött személyek